Hej,


Vil skal have lavet afsætning til nybyggeri af sommerhus. Skal jeg bruge en landmåler eller en landinspektør, og hvad er forskellen?


Hvad ligger prisen ca. på? Skal opmålingen indsendes til kommunen?


Michelle


Hvad er forskellen på en landmåler og en landinspektør?
Kære Michelle.


Du skal bruge en praktiserende landinspektør, som har eneret/autorisation til eksempelvis at fastlægge skel, udstykke grunde mv. Det har en landmåler (kort- og landmålingstekniker) ikke. 


Typisk vil landmåleren i dette tilfælde være ansat hos landinspektøren.


Prisen fastlægges efter den konkrete opgave, men et forsigtigt bud fra min side vil være kr. 10-12.000,- inkl. moms.


Opmålingen/afsætningen af sommerhuset udmønter sig i en afsætningsplan udarbejdet af landinspektøren, som skal indsendes til kommunen.

